— На вялікай плошчы, 802 гектары, мы змаглі пасеяць азімыя, — расказваў дырэктар сельгаспрадпрыемства Андрэй Сарапененка. — З зімоўкі яны выйшлі ў здавальняючым стане. Зараз актыўна вядзём падкормку азотнымі ўдабрэннямі. Яны падкормлены на 326 гектарах, у тым ліку за дзень — на 110-ці. Каб не далучаныя землі, не мелі б клопату з ворывам, бо з восені ўзнялі зябліва амаль на ўсёй планавай плошчы. Але спадзяюся, што паспяхова спраxadвімся з усімі веснавымі работамі. Тэхніка хоць і не новая, але яе дастаткова, уся адрамантаваная. Людзі зацікаўлены ў выніках сваёй працы і стараюцца. У поле дастаўляюцца гарачыя абеды. За сродкі, выдзеленыя з абласнога бюджэту, і за свае набываем гаруча-змазачныя матэрыялы. Адным словам, настроены рашуча, але ўсё яшчэ толькі пачынаецца.